PMIndiaData/PMIndiaSum huggingface dataset:
2017 సంవత్సర బసవ జయంతి మరియు బసవ సమితి స్వర్ణోత్సవాల ప్రారంభ సూచకంగా ఏర్పాటైన కార్యక్రమాన్ని ఉద్దేశించి ప్రసంగించిన ప్రధాన మంత్రి

ఇరవై మూడు భాషలలోకి అనువాదమైన బసవన్న పవిత్ర వచనాలను న్యూ ఢిల్లీ లోని విజ్ఞాన్ భవన్ లో ప్రధాన మంత్రి శ్రీ నరేంద్ర మోదీ ఈ రోజు అంకితం చేశారు. అలాగే 2017 సంవత్సర బసవ జయంతి మరియు బసవ సమితి 50 సంవత్సరాలు పూర్తి చేసుకొని స్వర్ణోత్సవం జరుపుకొంటున్న సందర్భంలో ఏర్పాటైన కార్యక్రమాన్ని ఉద్దేశించి ఆయన ప్రసంగించారు. ఈ సందర్భంగా ప్రధాన మంత్రి ఉపన్యాసమిస్తూ, భారతదేశ చరిత్ర కేవలం పరాజయం, పేదరికం లేదా వలసరాజ్యం గురించే కాకుండా సుపరి పాలన, అహింస మరియు సత్యాగ్రహాలకు సంబంధించిన సందేశాన్ని ఈ ప్రపంచానికి అందించిన చరిత్రను కలిగవుందని చెప్పారు. భగవాన్ బసవేశ్వరునికి శ్రీ నరేంద్ర మోదీ శ్రద్ధాంజలిని ఘటిస్తూ, పలు శతాబ్దాల క్రితమే బసవేశ్వరుడు ప్రజాస్వామిక వ్యవస్థను దర్శించారని చెప్పారు. మన సమాజాన్ని పరివర్తన చెందించిన మహనీయుల దీవెనలకు జన్మనిచ్చిన భూమి మన దేశం అని ఆయన అన్నారు. మన సమాజంలో సంస్కరణలు అవసరమైనప్పుడల్లా సమాజం లోపలి నుండే వచ్చినట్లు ఆయన తెలిపారు. ముస్లిం సమాజం లోపలి నుండి కూడా సంస్కర్తలు పుట్టుకువచ్చి, ‘మూడు సార్లు తలాక్’ ఆచరణ పర్యవసానంగా కొంత మంది ముస్లిం మహిళలు భరిస్తున్న వేదనకు స్వస్తి పలకగలరన్న విశ్వాసాన్ని ప్రధాన మంత్రి వ్యక్తం చేశారు. ఈ విషయాన్ని రాజకీయ కటకం ద్వారా చూడకండంటూ ముస్లిం ప్రజలకు ఆయన విజ్ఞప్తి చేశారు. భగవాన్ బసవేశ్వరుని వచనాలు సుపరిపాలనకు ఆధారం అని ప్రధాన మంత్రి అభివర్ణించారు. గృహ‌ నిర్మాణ‌ం, విద్యుత్తు మరియు రహదారులు వంటి అభివృద్ధి ఫలాలు ప్రతి ఒక్కరికీ అందాలి అని ప్రధాన మంత్రి అన్నారు. ఇదే ‘సబ్ కా సాథ్, సబ్ కా వికాస్’ యొక్క నిజమైన సారాంశం అని ఆయన స్పష్టంచేశారు. 2015 నవంబరు లో లండన్ లో భగవాన్ బసవేశ్వరుని ఊర్ధ్వభాగ ప్రతిమను తాను ఆవిష్కరించిన సందర్భాన్ని ప్రధాన మంత్రి ఈ సందర్భంగా సభికులకు గుర్తు చేశారు. కార్యక్రమం ముగిసిన తరువాత ప్రధాన మంత్రి సభాసదుల మధ్యకు నడచివెళ్లి కన్నడ మహా పండితుడు కీర్తిశేషుడు శ్రీ ఎమ్.ఎమ్. కల్ బుర్గి కుటుంబ సభ్యులతో భేటీ అయ్యారు.
అహమదాబాద్ లో నవరాత్రి ఉత్సవం సంబంధి కార్యక్రమాల లో పాలుపంచుకొన్న ప్రధానమంత్రి

ప్రధాన మంత్రి శ్రీ నరేంద్ర మోదీ ఈ రోజు రాత్రి పూట అహమదాబాద్ లోని జిఎమ్ డిసి మైదానం లో ఏర్పాటైన నవరాత్రి ఉత్సవం సంబంధిత కార్యక్రమం లో పాలుపంచుకొన్నారు. ప్రధాన మంత్రి గుజరాత్ గవర్నరు శ్రీ ఆచార్య దేవ వ్రత్ తో మరియు గుజరాత్ ముఖ్యమంత్రి శ్రీ భూపేంద్ర పటేల్ తో కలసి కార్యక్రమ స్థలాని కి చేరుకొన్నారు. అక్కడ గుమికూడిన లక్షలాది భక్తజనులు, గవర్నరు మరియు ముఖ్యమంత్రి లతో సహా ప్రధాన మంత్రి మాత అంబ కు మహా ఆరతి ని ఇచ్చారు. భారతదేశం సంస్కృతి కి ప్రతీక అయినటువంటి మరియు గుజరాత్ లో స్థానిక విశిష్టత ను ఇముడ్చుకొన్నటువంటి నవరాత్రి ఉత్సవం లో ప్రధాన మంత్రి భాగం పంచుకోవడం ఈ మంగళప్రదమైనటువంటి ఆ సందర్భం లో భక్తజనుల ను ఆనందోల్లాసాల లో ముంచి వేసింది. ముఖ్యమంత్రి ప్రధాన మంత్రి కి ఒక శుభప్రదమైన స్మృతి చిహ్నం గా మాత అంబాజీ శ్రీ యంత్రాన్ని అందజేశారు. ప్రధాన మంత్రి సాంస్కృతిక కార్యక్రమాన్ని మరియు గర్ బా ను కూడా వీక్షించారు. గుజరాత్ లో రెండు రోజుల యాత్ర లో భాగం గా ప్రధాన మంత్రి ఈ రోజు న సూరత్ లో మరియు భావ్ నగర్ లో అనేక కార్యక్రమాల లో పాలుపంచుకొని వివిధ ప్రాజెక్టుల ను ప్రారంభించడం/వాటిని దేశ ప్రజల కు అంకితం చేయడం/ శంకుస్థాపన లు చేశారు. ఆయన ఈ రోజు న అహమదాబాద్ లో 2022వ సంవత్సరం జాతీయ క్రీడలు ప్రారంభం అవుతున్నాయి అని ప్రకటించారు కూడా.
ఉత్తర ప్రదేశ్ లోని లఖ్ నవూ లో అభివృద్ధి కార్యక్రమాలను ప్రారంభించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు లఖ్ నవూ లో డాక్టర్ ఎ.పి.జె. అబ్దుల్ కలామ్ టెక్నికల్ యూనివర్సిటీ భవనాన్ని ప్రారంభించారు. 400 కెవి సామర్థ్యం కలిగిన లఖ్ నవూ-కాన్ పుర్ డి/ సి ట్రాన్స్ మిషన్ లైనును దేశ ప్రజలకు అంకితమిచ్చారు. అలాగే, ‘ప్రధాన మంత్రి ఆవాస్ యోజన’ లబ్ధిదారులకు మంజూరు పత్రాలను ఆయన పంపిణీ చేశారు కూడా. ఈ సందర్భంగా శ్రీ మోదీ ప్రసంగిస్తూ, అత్యాధునిక సాంకేతిక విజ్ఞానంతో భారతదేశాన్ని జోడించటాన్ని గురించి సుదీర్ఘంగా వివరించారు. ‘‘మన యువతీయువకులు స్టార్ట్ అప్ లను గురించి మరియు ఆరోగ్య రంగంలో నూతన ఆవిష్కారాలను గురించి, మరీ ముఖ్యంగా ఆరోగ్య సంరక్షణ సామగ్రి విషయంలో ఆలోచనలు చేయాల’’ని ప్రధాన మంత్రి సూచించారు. అన్ని జిల్లాలకు విద్యుచ్ఛక్తి సరఫరా అయ్యేటట్లు శ్రద్ధ తీసుకొన్నందుకు ఉత్తర ప్రదేశ్ ప్రభుత్వాన్ని ప్రధాన మంత్రి అభినందించారు. ‘‘ఒక దేశం అభివృద్ధి వైపు పయనించే క్రమంలో విద్యుత్తు మరియు శక్తి అపార ప్రభావాన్ని ప్రసరింపచేస్తాయి. ఇవాళ సౌర శక్తి భారతదేశంలో ప్రజాదరణ పొందుతోంది’’ అని ఆయన అన్నారు. జులై 1వ తేదీ నుండి అమలు కానున్న జిఎస్ టి ని గురించి కూడా ప్రధాన మంత్రి సుదీర్ఘంగా మాట్లాడారు. ‘‘ఇది ప్రజాస్వామ్యం యొక్క శక్తిని చాటింది’’ అని ఆయన చెప్పారు. ‘‘జిఎస్ టి అమలు యొక్క ఖ్యాతి భారతదేశపు 125 కోట్ల మందికి చెందుతుంది’’ అని ఆయన పేర్కొన్నారు.
కేంద్ర ప్రభుత్వ రంగ ఔషధ సంస్థ (సిపిఎస్ యు స్) ల మూసివేత/వ్యూహాత్మక పెట్టుబడుల తుది ఉపసంహరణదాకా ఇప్పటి షరతులు-నిబంధనలతోనే ప్రస్తుత ఔషధ కొనుగోలు విధానాని (పిపిపి) కి కేంద్ర మంత్రిమండలి ఆమోదం; ఈ 103 మందుల జాబితా లో ఆల్కహాలిక్ ఆధారిత క్రిమినాశక (ఎహెచ్ డి) ఉత్పత్తి జోడింపు

ఈ విధానం కొనసాగింపు/నవీకరణవల్ల కేంద్ర ప్రభుత్వరంగ ఔషధ సంస్థ లు ప్రస్తుత సదుపాయాలను గరిష్ఠం గా వినియోగించుకునే వీలు కలుగుతుంది. ఆ మేరకు తమ ఉద్యోగుల కు వేతనాల చెల్లించగలిగేలా రాబడులు పెంచుకోవడాని కి అవకాశం లభిస్తుంది. అలాగే విలువైన, అధునాతన యంత్ర సామగ్రి ని పని చేసే స్థితి లో ఉంచడానికి వీలుంటుంది. దీనివల్ల కేంద్ర ప్రభుత్వరంగ సంస్థల మూసివేత/పెట్టుబడుల ఉపసంహరణ వేళ వాటిని విక్రయించినపుడు అత్యున్నత ధర లభించే అవకాశం ఉంటుంది. నేపథ్యం: కేంద్ర ప్రభుత్వరంగ, వాటి అనుబంధ సంస్థలు తయారు చేసే ఔషధాల లో 103 మందుల కొనుగోలు కోసం ఐదేళ్ల కాలానికిగాను ‘ఔషధ కొనుగోలు విధానా’ (పిపిపి)నికి కేంద్ర మంత్రిమండలి 30.10.2013న ఆమోదం తెలిపింది. కేంద్ర/రాష్ట్ర ప్రభుత్వాల్లోని వివిధ విభాగాలు, ఇతర ప్రభుత్వరంగ సంస్థలు చేపట్టే మందుల కొనుగోళ్ల కు ఈ విధానం వర్తిస్తుంది. సదరు మందుల ధరల ను జాతీయ ఔషధ ధరల ప్రాధికార సంస్థ (ఎన్ పిపిఎ) నిర్ణయిస్తుంది. కాగా, ఆయా కొనుగోలు సంస్థలు తాము నిర్దేశించుకున్న ఉత్తమ తయారీ పద్ధతుల (జిఎంపి) ఆధారం గా ‘డ్రగ్స్ అండ్ కాస్మెటిక్ రూల్స్’ లోని షెడ్యూల్ ‘ఎమ్’ కింద కేంద్ర ప్రభుత్వరంగ ఔషధ సంస్థలు, వాటి అనుబంధ సంస్థల నుంచి మందులు కొనుగోలు చేస్తాయి. ఈ నేపథ్యం లో సదరు ఔషధ కొనుగోలు విధానాని కి 09.12.2018తో కాలం చెల్లింది. ఈ పరిస్థితుల నడుమ ఇండియన్ డ్రగ్స్ అండ్ ఫార్మాస్యూటికల్స్ లిమిటెడ్ (ఐడిపిఎల్), రాజస్థాన్ డ్రగ్స్ అండ్ ఫార్మస్యూటికల్స్ లిమిటెడ్ (ఆర్ డిపిఎల్ ) సంస్థల మూసివేతకు కేంద్ర మంత్రిమండలి 28.12.2016న నిర్ణయించింది. అలాగే హిందూస్థాన్ యాంటీబయాటిక్స్ లిమిటెడ్ (హెచ్ ఎఎల్ ), బెంగాల్ కెమికల్స్ అండ్ ఫార్మస్యూటికల్స్ లిమిటెడ్ (బిసిపిఎల్ ) సంస్థల కు చెందిన మిగులు భూముల ను ప్రభుత్వ సంస్థల కు అమ్మి, తద్వారా లభించే వనరుల తో వాటి రుణ బాధ్యతలు తీర్చి, ఆ సంస్థల వ్యూహాత్మక విక్రయం చేపట్టాలని తీర్మానించింది. అనంతరం 17.07.2019నాటి మంత్రిమండలి సమావేశం ఈ నిర్ణయాన్ని సవరించి, 14.06.2018 నాటి ప్రభుత్వరంగ పరిశ్రమల శాఖ సవరించిన మార్గదర్శకాల ప్రకారం మిగులు భూముల ను విక్రయించేందుకు అనుమతించింది. మరోవైపు కేంద్ర ప్రభుత్వ రంగం లోని అయిదో ఔషధ సంస్థ- కర్ణాటక యాంటీబయాటిక్స్ అండ్ ఫార్మస్యూటికల్స్ లిమిటెడ్ (కెఎపిఎల్ ) నుంచి 100 శాతం ప్రభుత్వ వాటా పెట్టుబడి ఉపసంహరణకు 01.11.2017న మంత్రిమండలి ఆర్థిక వ్యవహారాల సంఘం (సిసిఇఎ) నిర్ణయించింది. ఈ నేపథ్యం లో కేంద్ర ప్రభుత్వ రంగ ఔషధ సంస్థల తుది మూసివేత/విక్రయం దాకా ఔషధ కొనుగోలు విధానం కొనసాగింపునకు తాజాగా కేంద్ర మంత్రిమండలి ప్రతిపాదించింది.
పర్యాటక రంగంలో జమ్ముకశ్మీర్‌ ప్రగతిశీల పురోగతి సాధనపై ప్రధాని హర్షం

జమ్ముకశ్మీర్‌ పర్యాటక రంగంలో ప్రగతిశీల పురోగతి సాధించడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు. ఈ మేరకు జమ్ముకశ్మీర్‌ సమాచార-ప్రసార శాఖ ట్వీట్‌ను ప్రస్తావిస్తూ పంపిన సందేశంలో: “ఇదొక అద్భుతమైన వార్త! జమ్ముకశ్మీర్ ప్రజల ఆప్యాయత, ఆతిథ్య స్ఫూర్తికి అభినందనలు” అని ప్రధానమంత్రి పేర్కొన్నారు.
పశ్చిమ బెంగాల్ లోని సీతల్ కుచీ లో ఒక వ్యాను లో కరెంటు ప్రవహించడం తో ప్రాణనష్టం వాటిల్లినందుకు సంతాపం తెలిపిన ప్రధాన మంత్రి

పశ్చిమ బెంగాల్ లోని సీతల్ కుచీ లో ఒక వ్యాను విద్యుదాఘాతాని కి లోనైనందువల్ల ప్రాణనష్టం జరిగినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుంచి పరిహారాన్ని ఇవ్వడం జరుగుతుందని కూడా శ్రీ నరేంద్ర మోదీ ప్రకటించారు. ప్రధాన మంత్రి కార్యాలయం (పిఎమ్ఒ) ఒక ట్వీట్ లో – ‘‘పశ్చిమ బెంగాల్ లోని సీతల్ కుచీ లో ఒక వ్యాను విద్యుదాఘాతాని కి లోనైన కారణం గా ప్రాణనష్టం జరిగినందుకు కలత చెందాను. ప్రియతముల ను కోల్పోయిన కుటుంబాల కు సంతాపాన్ని వ్యక్తం చేస్తున్నాను. ఈ ఘటన లో గాయపడ్డ వారు త్వరలోనే పునఃస్వస్థులు అగుదురు గాక: ప్రధాన మంత్రి’’ ‘‘ఈ ఘటన లో మృతుల దగ్గరి సంబంధికుల కు ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుంచి 2 లక్షల రూపాయల వంతు న పరిహారాన్ని ఇవ్వడం జరుగుతుంది. ఈ ఘటన లో గాయపడ్డ వారి కి 50,000 రూపాయల వంతు న ఇవ్వడం జరుగుతుంది: ప్రధాన మంత్రి’’ అని తెలిపింది.
ప్రధానమంత్రి ఆవాస్ యోజన – గ్రామీణ్(పిఎమ్ఎవై-జి) ని 2021 మార్చి తరువాత నుంచి 2024 మార్చి వరకు కొనసాగించడానికిఆమోదం తెలిపిన మంత్రిమండలి

ప్రధానమంత్రి ఆవాస్ యోజన – గ్రామీణ్ (పిఎమ్ఎవై-జి) ని 2021వ సంవత్సరం మార్చి నెల తరువాత సైతం కొనసాగించడం కోసం గ్రామీణ అభివృద్ధి విభాగం తీసుకు వచ్చిన ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షతన ఈ రోజు న జరిగిన కేంద్ర మంత్రిమండలి సమావేశం ఆమోదాన్ని తెలిపింది. దీని లో భాగం గా ఈ పథకం లో మొత్తం 2.95 కోట్ల గృహాల ను నిర్మించాలనేది లక్ష్యం గా ఉండగా, 2021 మార్చి 31 నాటికి మిగిలి ఉన్నటువంటి 155.75 లక్షల ఇళ్ళ నిర్మాణాని కి ఆర్థిక సహాయాన్ని సమకూర్చవలసి ఉంది. మంత్రివర్గం ఆమోదం తాలూకు వివరాలు ఈ కింది విధం గా ఉన్నాయి: · పిఎమ్ఎవై-జి ని 2021 మార్చి తరువాత నుంచి 2024 వ సంవత్సరం మార్చి నెల వరకు కొనసాగించడం, దీనికి గాను మిగిలిపోయిన గృహాల ను పూర్తి చేయడం కోసం ప్రస్తుత నియమాల ప్రకారం ఆ ఇళ్ళ ను నిర్మించడం జరుగుతుంది. · మిగిలిపోయిన 155.75 లక్షల గృహాల నిర్మాణం సంబంధిత ఆర్థిక ప్రభావం 2,17,257 కోట్ల రూపాయలుగా ఉంది (దీనిలో కేంద్రం వాటా 1,25,106 కోట్ల రూపాయలు, రాష్ట్ర వాటా 73,475 కోట్ల రూపాయలు). దీనిలో భాగం గా ఎన్ఎబిఎఆర్ డి (నాబార్డ్) కు వడ్డీ ని తిరిగి చెల్లించడం కోసం 18,676 కోట్ల రూపాయల మేరకు అదనం గా అవసరం. · ఇబిఆర్ ను దశల వారీగా తొలగించడం మరియు యావత్తు పథకాని కి స్థూల బడ్జెటు రూపేణా సమర్ధన (జిబిఎస్) ద్వారా సర్దుబాటు చేయడం.. ఈ అంశాల లో ఆర్థిక మంత్రిత్వ శాఖ ను సంప్రదించి నిర్ణయం తీసుకోవలసి ఉంటుంది. · పరిపాలన సంబంధి నిధుల లో కేంద్రం వాటా నుంచి ఏటా అదనం గా 45 లక్షల రూపాయల ను ప్రతి ఒక్క చిన్న రాష్ట్రాని కి విడుదల చేయవలసి ఉంటుంది (2 శాతం మొత్తం పరిపాలన నిధుల లో 0.3 శాతం) ఆ చిన్న రాష్ట్రాలు ఏవేవంటే.. హిమాచల్ ప్రదేశ్, హరియాణా, గోవా, పంజాబ్, ఉత్తారఖండ్ లతో పాటు, అసమ్ మరియు త్రిపుర లు మినహా ఈశాన్య రాష్ట్రాలు, అలాగే జమ్ము, కశ్మీర్ లు మినహా అన్ని కేంద్రపాలిత ప్రాంతాలు. · ప్రోగ్రామ్ మేనేజ్ మెంట్ యూనిట్ (పిఎమ్ యు) మరియు నేశనల్ టెక్నికల్ సపోర్ట్ ఏజెన్సీ (ఎన్ టిఎస్ఎ) లను 2023-24 ఆర్థిక సంవత్సరం కొనసాగించడం. లాభాలు: ఈ పథకాన్ని 2024 వ సంవత్సరం మార్చి వరకు కొనసాగించడం అనేది పిఎమ్ఎవై-జి లో భాగం గా లక్ష్యం గా నిర్దేశించుకున్న 2.95 కోట్ల గృహాల లో మిగిలిపోయిన 155.75 లక్షల కుటుంబాల కు కనీస సౌకర్యాల తో కూడిన పక్కా ఇళ్ళ నిర్మాణాని కి గాను సహాయాన్ని అందజేయడం జరుగుతుంది. దీని ద్వారా గ్రామీణ ప్రాంతాల లో ‘‘అందరికీ గృహ వసతి కల్పన’’ అనే లక్ష్యాన్ని సాధించడం వీలవుతుంది 2021 సంవత్సరం నవంబర్ 29వ తేదీ నాటికి మొత్తం లక్ష్యం అయినటువంటి 2.95 కోట్ల గృహాల లో నుంచి 1.65 కోట్ల పిఎమ్ఎవై-జి గృహాల ను నిర్మించడం జరిగింది. 2.02 కోట్ల గృహాల ను 2022 వ సంవత్సరం ఆగస్టు 15వ తేదీ గా పెట్టుకొన్న తుది గడువు కల్లా పూర్తి చేయడం జరుగుతుంది. ఈ కారణం గా 2.95 కోట్ల గృహాల మొత్తం లక్ష్యాన్ని సాధించాలి అంటే గనుక ఈ పథకాన్ని 2024 మార్చి నెల వరకు కొనసాగించవలసిన అవసరం ఉంది.
ప్ర‌భుత్వ రంగం లోని మూడు సాధారణ బీమా కంపెనీ లు- ఓరియంటల్ ఇన్సూరెన్స్ కంపెనీ లిమిటెడ్, నేశనల్ ఇన్సూరెన్స్ కంపెనీ లిమిటెడ్, ఇంకా యునైటెడ్ ఇండియా ఇన్సూరెన్స్ కంపెనీ లిమిటెడ్‌- కు మూల‌ధ‌న కల్పన కై ఆమోదం తెలిపిన మంత్రిమండలి

ప్ర‌భుత్వ రంగం లోని మూడు జ‌న‌ర‌ల్ ఇన్సూరెన్స్ కంపెనీ (పీఎస్‌జీఐసీ) లు .. ఓరియంటల్ ఇన్సూరెన్స్ కంపెనీ లిమిటెడ్ (ఒఐ‌సిఎల్), నేశనల్ ఇన్సూరెన్స్ కంపెనీ లిమిటెడ్ (ఎన్‌ఐసిఎల్) మరియు యునైటెడ్ ఇండియా ఇన్సూరెన్స్ కంపెనీ లిమిటెడ్ (యుఐఐసిఎల్).. లకు 2019-20 ఆర్థిక సంవత్సరం లో కల్పించిన 2,500 కోట్ల రూపాయలు సహా సంపూర్ణం గా 12,450 కోట్ల రూపాయల విలువ కలిగిన మూలధనాన్ని కల్పించేందుకు ప్రధాన మంత్రి శ్రీ నరేంద్ర మోదీ అధ్యక్షత న స‌మావేశ‌మైన‌ కేంద్ర మంత్రివర్గం త‌న ఆమోదాన్ని తెలిపింది. అయితే 3,475 కోట్ల రూపాయల ను వెంటనే విడుదల చేసి, మిగతా 6,475 కోట్ల రూపాయల ను తరువాత ఇవ్వడం జరుగుతుంది. ఎన్ఐసిఎల్ అధీకృత‌ మూలధనాన్ని 7,500 కోట్ల రూపాయల కు పెంచడాని కి, యుఐఐసిఎల్, ఇంకా ఒఐసిఎల్ ల మూలధనాన్ని 5,000 కోట్ల రూపాయల వంతు న పెంచడానికి కూడా మంత్రివర్గం ఆమోదముద్ర వేసింది. దీనికి తోడు, వర్తమాన స్థితి ని దృష్టి లో పెట్టుకొని వీటి విలీన ప్రక్రియ ను ప్రస్తుతాని కి ఆపివేసి, మరి దీనికి బదులు గా వీటి ని లాభదాయకమైన రీతి లో అభివృద్ధిపరచడం పై శ్రద్ధ వహించడం జరుగుతుంది. మూడు పిఎస్‌జిఐసి లు అయినటువంటి ఎన్ఐసిఎల్‌, యుఐఐసిఎల్, ఒఐసిఎల్ ల‌కు మూలధన కల్పన తాలూకు ఒకటో విడత లో ప్ర‌స్తుత ఆర్థిక సంవ‌త్స‌రం లో 3,475 కోట్ల రూపాయలు కేటాయించడం జరుగుతుంది. మిగతా సొమ్ము ను ఒకటి లేదా అనేక విడతల లో విడుదల చేయడం జరుగుతుంది. మూలధన కల్పన ను ప్రభావశీలం గా మార్చేందుకు గాను ఎన్‌ఐసిఎల్ యొక్క అధీకృత మూలధనాన్ని 7,500 కోట్ల రూపాయల కు పెంచడం జరుగుతుంది. ఇక యుఐఐసిఎల్, ఒఐ‌సిఎల్ ల అధీకృత మూల‌ధ‌నాన్ని చెరి 5,000 కోట్ల రూపాయల కు పెంచ‌డం జరుగుతుంది. ప్ర‌భావం: మూలధన కల్పన తో మూడు పిఎస్‌జిఐసి లకు వాటి ఆర్థిక మరియు ప‌ర‌ప‌తి స్థితి ని మెరుగుపరచుకోవడానికి ఆర్థిక వ్యవస్థ యొక్క బీమా అవసరాల ను తీర్చడానికి, త‌గిన‌ మార్పుల ను స్వీకరించడానికి, వనరుల ను సమీకరించుకొనే సామర్థ్యాన్ని అధికం చేసుకోవడానికి, నష్టభయ నిర్వహణ ను మెరుగుపరచుకోవడానికి వీలు చిక్కుతుంది. ఆర్థిక అంత‌స్సూచ‌న‌ లు: మూడు పిఎస్‌జిఐసి లు అయినటువంటి ఎన్ఐసిఎల్‌, యుఐఐసిఎల్, ఒఐసిఎల్ ల‌కు మూలధన కల్పన ఫలితం గా, వర్తమాన ఆర్థిక సంవత్సరం లో తొలి దఫా లో తక్షణం ఆర్థిక ప్రభావం 3,475 కోట్ల రూపాయల మేరకు ఉంటుంది. ఆ త‌రువాత మిగతా 6,475 కోట్ల రూపాయల నిధుల ను కూడా జారీ చేయడం జరుగుతుంది. ఇక మీదట తీసుకోబోయే చర్య లు: అందించబడుతున్న మూలధన నిధుల ను మెరుగైన రీతి లో ఉపయోగించుకోవడానికి పూచీ పడడం కోసమని ప్రభుత్వం కెపిఐ రూపం లో దిశానిర్దేశం చేసింది. దీని లక్ష్యం ఈ కంపెనీ ల యొక్క వ్యాపార సామర్థ్యాన్ని పెంపు చేయడంతో పాటు లాభదాయకమైనటువంటి వృద్ధి ని తీసుకురావ‌డమూను. వర్తమాన స్థితి ని పరిగణన లోకి తీసుకొంటూ ప్రస్తుతానికి విలీన ప్రక్రియను నిలిపివేయడమైంది. దీనికి బదులు గా ఈ బీమా కంపెనీల కు మూలధ‌న కల్పన అనంతరం వీటి యొక్క రుణ చెల్లింపు సామర్థ్యాన్ని పెంచడం మరియు లాభదాయక వృద్ధి మీద శ్రద్ధ వహించడం జరుగుతుంది.
ప్ర‌ధాన మంత్రి తో స‌మావేశ‌మైన‌ ఐక్య రాజ్య సమితి లో యునైటెడ్ స్టేట్స్ శాశ్వ‌త ప్ర‌తినిధి మరియు రాయబారి నికీ హేలీ

ప్ర‌ధాన మంత్రి శ్రీ న‌రేంద్ర మోదీ తో ఐక్య రాజ్య సమితి లో యునైటెడ్ స్టేట్స్ శాశ్వ‌త ప్ర‌తినిధి మరియు రాయబారి నికీ హేలీ ఈ రోజు స‌మావేశ‌మ‌య్యారు. అధ్య‌క్షులు శ్రీ ట్రంప్ వద్ద నుండి శుభాకాంక్ష‌ల సందేశాన్ని ప్ర‌ధాన మంత్రి కి ఆమె అంద‌జేశారు. ప్ర‌ధాన మంత్రి త‌న త‌ర‌ఫున శుభాకాంక్ష‌ల‌ను అధ్యక్షులు శ్రీ ట్రంప్ కు అంద‌జేయవలసిందంటూ ఆమెను అభ్య‌ర్థించారు. ఇదివ‌ర‌కు తాము ఉభ‌యుల మ‌ధ్య జ‌రిగిన స‌మావేశాల‌ను మరియు సంభాష‌ణ‌ల‌ను ప్ర‌ధాన మంత్రి ఆప్యాయంగా గుర్తుకు తెచ్చుకొన్నారు. భార‌త‌దేశం మ‌రియు యుఎస్ ల మ‌ధ్య గాఢ‌త‌రం అవుతున్న సంబంధాల‌ను, మ‌రీ ముఖ్యంగా వ్యూహాత్మ‌క‌ రంగాలలోను, రక్ష‌ణ రంగంలోను బ‌ల‌ప‌డుతున్న సంబంధాల‌ను గురించి రాయ‌బారి హేలీ ప్ర‌స్తావించారు. ఉగ్రవాద నిరోధం మరియు బహుళదేశాలకు సభ్యత్వం గల సంస్థలలో పరస్పరం సహకరించుకోవడం సహా భార‌త‌దేశం- యుఎస్ సహకారాన్ని మరింతగా పెంపొందించుకొనే మార్గాల‌ను గురించి ప్ర‌ముఖులు ఇరువురూ చ‌ర్చించారు. ప్ర‌పంచ శాంతి మ‌రియు సమృద్ధి ల ప‌రిర‌క్ష‌ణ లో భార‌త‌దేశం- యుఎస్ ల మ‌ధ్య దృఢమైన భాగ‌స్వామ్యం ఒక ముఖ్య‌మైన అంశంగా ఉంటూనే ఉంటుంద‌న్న విశ్వాసాన్ని వారు వ్య‌క్తం చేశారు. అధ్య‌క్షులు శ్రీ ట్రంప్ అనుస‌రిస్తున్నటువంటి ద‌క్షిణ ఆసియా వ్యూహాన్ని మ‌రియు ఇండో- ప‌సిఫిక్ ప్రాంత వ్యూహాన్ని ప్ర‌ధాన మంత్రి ప్ర‌శంసించారు. కొరియా ద్వీప‌క‌ల్ప ప్రాంతాన్ని ప‌ర‌మాణు ఆయుధ రహితంగా మార్చేందుకు శ్రీ ట్రంప్ తీసుకొంటున్న చొర‌వ‌ ను కూడా ప్ర‌ధాన మంత్రి మెచ్చుకొన్నారు.
ప్రముఖస్టాక్ ఇన్ వెస్టర్ శ్రీ రాకేశ్ ఝున్ ఝున్ వాలా కన్నుమూత పట్ల సంతాపం తెలిపినప్రధాన మంత్రి

ప్రముఖ స్టాక్ ఇన్ వెస్టర్ శ్రీ రాకేశ్ ఝున్ ఝున్ వాలా కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘శ్రీ రాకేశ్ ఝున్ ఝున్ వాలా అజేయుడు. జీవం నిండిన టటువంటి, భలే గా మాట్లాడేటటువంటి మరియు అంతర్ దృష్టి కలిగిన అటువంటి ఆయన ఆర్థిక జగత్తు కు చెరిగిపోనటువంటి తోడ్పాటు ను అందించారు. భారతదేశం ప్రగతి విషయం లోనూ ఆయన ఎంతో ఉద్వేగం తో ఉండే వారు. ఆయన మరణం దు:ఖదాయకం. ఆయన కుటుంబాని కి మరియు ఆయన ను అభిమానించే వారికి కలిగిన శోకం లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
73 లక్షల సూర్య నమస్కారాల  ఛాలెంజ్ ను ప్రశంసించిన ప్రధానమంత్రి శ్రీ నరేంద్ర మోదీ

శారీరక దారుఢ్యాన్ని కలిగి ఉండాల్సిన ప్రాధాన్యతను ప్రధానమంత్రి శ్రీ నరేంద్ర మోదీ నొక్కి చెప్పారు. అలాగే 75 లక్షల సూర్యనమస్కారాల సవాలను ఆయన ప్రశంసించారు. స్పోర్ట్స్ అథారిటీ ఆఫ్ ఇండియా ఈరోజు ప్రముఖ క్రీడాకారులతో 75 లక్షల సూర్యనమస్కారాల సవాలుకు సంబంధించి పంచుకున్న ట్వీట్ కు స్పందిస్తూ ప్రధానమంత్రి , ప్రస్తుతం ప్రపంచవ్యాప్తంగా నెలకొన్న మహమ్మారి,శారీరక దారుఢ్యం, రోగనిరోధక శక్తి పెంపునకు సంబంధించిన ప్రాధాన్యతను తెలియజెప్పిందని అన్నారు. ఈ దిశగా సాగుతున్న మంచి ప్రయత్నంగా ప్రధానమంత్రి దీనిని అభినందించారు. ఇదే సమయంలో అందరూ కోవిడ్ -19 సంబంధిత ప్రొటోకాల్స్ ను పాటించాలని, మాస్కులు ధరించాలని, అర్హులైనవారందరూ వాక్సిన్ వేయించుకోవాలని సూచించారు.
నేశ‌న‌ల్ ఇన్‌స్టిట్యూట్ ఆఫ్ మైన‌ర్స్ హెల్త్ ను ఐసిఎంఆర్- నేశ‌న‌ల్ ఇన్‌స్టిట్యూట్ ఆఫ్ ఆక్యుపేశ‌న‌ల్ హెల్త్ తో విలీనానికి / అమాల్గమేశన్ కు ఆమోదం తెలిపిన మంత్రివ‌ర్గం

గ‌నుల మంత్రిత్వ శాఖ (ఎంఒఎం) పరిధి లో ఒక స్వ‌తంత్ర ప్ర‌తిప‌త్తి క‌లిగిన సంస్థ గా ఉన్నటువంటి నేశ‌న‌ల్ ఇన్‌స్టిట్యూట్ ఆఫ్ మైన‌ర్స్ హెల్త్ (ఎన్ఐఎంహెచ్‌)ను ర‌ద్దు చేసి మ‌రియు దానిని అన్ని ఆస్తుల తో, అప్పుల తో ఆరోగ్యం & కుటుంబ సంక్షేమం మంత్రిత్వ శాఖ (ఎంఒహెచ్ & ఎఫ్ డబ్ల్యు) కు చెందినటువంటి ఎన్ఐఎంహెచ్‌ యొక్క ఐసిఎంఆర్- నేశ‌న‌ల్ ఇన్‌స్టిట్యూట్ ఆఫ్ ఆక్యుపేశ‌న‌ల్ హెల్త్ (ఎన్ఐఒహెచ్‌)తో విలీనం చేయడానికి / అమాల్గమేశన్ కు; దీనితో పాటు ఎన్ఐఎంహెచ్ తాలూకు ఉద్యోగులంద‌రిని అదే పోస్టు / కేసు వారీ పే స్కేల్/ పోస్ట్ తో ఎన్ఐఒహెచ్ లో చేర్చుకోవడం తో పాటు వారి యొక్క వేత‌నాన్ని ప‌రిర‌క్షించ‌డానికి ప్ర‌ధాన మంత్రి శ్రీ న‌రేంద్ర‌మోదీ అధ్య‌క్ష‌త‌ న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ర‌ద్దు కు దారి తీసేందుకు అవసరమైన చర్యల ను, అలాగే ఎన్ఐఒహెచ్ తో ఎన్ఐఎంహెచ్ యొక్క విలీనాని కి / అమాల్గమేశన్ కు తీసుకోవ‌ల‌సిన చ‌ర్య‌ల‌ ను ఎన్ఐఎంహెచ్‌, ఐసిఎంఆర్, ఎన్ఐఒహెచ్‌, ఎంఒఎమ్, ఇంకా డిపార్ట్ మెంట్ ఆఫ్ హెల్త్ రిసర్చ్ (డిహెచ్ ఆర్), ఎంఒహెచ్ & ఎఫ్ డబ్ల్యు లు తీసుకొంటాయి. ప్ర‌భావం: ఎన్ఐఒహెచ్ లో ఎన్ఐఎంహెచ్ విలీనం / అమాల్గమేశన్ అనేది ప్ర‌జా ధ‌నాన్ని సమర్ధమైన రీతి లో నిర్వ‌హించ‌డం తో పాటు వృత్తి సంబంధ ఆరోగ్య రంగం లో ఉభ‌య సంస్థల కు వాటి వాటి ప్రావీణ్యాన్ని మ‌రింత వృద్ధిపరచుకోవడం లో ప్ర‌యోజ‌న‌కారి కాగ‌ల‌దు. పూర్వ‌రంగం: ఎన్ఐఎంహెచ్ ను భార‌త ప్ర‌భుత్వం 1990వ సంవ‌త్స‌రం లో ఏర్పాటు చేసింది. దీని ని క‌ర్నాట‌క సొసైటీల న‌మోదు చ‌ట్టం, 1960 ప‌రిధి లో ఒక సొసైటీ గా న‌మోదు చేయ‌డ‌మైంది. ఎన్ఐఎంహెచ్ యొక్క న‌మోదిత కార్యాల‌యం క‌ర్నాట‌క లోని కోలార్ గోల్డ్ ఫీల్డ్‌స్ లోను, కేంద్రీయ ప్ర‌యోగ శాల నాగ్‌ పుర్ లోను ఉన్న‌ాయి. ఈ సంస్థ ఆక్యుపేశ‌న‌ల్ హెల్త్ అండ్‌ హైజీన్ లో అప్ల‌య్‌ డ్ రిస‌ర్చ్ కార్యకలాపాలను నిర్వహిస్తోంది. అంతేకాక, గ‌నుల త‌వ్వ‌కం మ‌రియు ఖ‌నిజాధారిత ప‌రిశ్ర‌మ కు అవ‌స‌ర‌మైన సాంకేతిక మ‌ద్ధ‌తు సంబంధ సేవ‌ల‌ ను స‌మ‌కూర్చ‌డం లో ఈ సంస్థ ది అందె వేసిన చేయి గా ఉంది. అభివృద్ధి మ‌రియు ప‌రిశోధ‌న ద్వారా గ‌నుల త‌వ్వ‌కం ప్ర‌క్రియ భ‌ద్రం గా ఉండేట‌ట్లు ఈ సంస్థ పాటు ప‌డుతున్న‌ది. కాగా, ఎన్ఐఒహెచ్ ప్ర‌త్యేకం గా శ్ర‌ద్ధ వ‌హిస్తున్న‌టువంటి రంగాల లో ఆక్యుపేశ‌న‌ల్ హైజీన్ మ‌రియు ఆక్యుపేశ‌న‌ల్ మెడిసిన్ ల‌తో స‌హా ఆక్యుపేశ‌న‌ల్ హెల్త్ కు సంబంధించిన అనేక రంగాలు క‌ల‌సి ఉన్నాయి. స్వ‌తంత్ర ప్ర‌తిప‌త్తి క‌లిగిన సంస్థ‌ల ప‌ని తీరు ను, ప్ర‌ద‌ర్శ‌న‌ ను స‌మీక్షించిన వ్య‌య నిర్వ‌హ‌ణ సంఘం (ఇఎంసి) ఇత‌ర అంశాల తో పాటు, ‘‘ఒకే విధ‌మైన‌టువంటి ల‌క్ష్యాలు క‌లిగిన సంస్థ‌ల ను వాటి కార్య‌క‌లాపాల లో సమ‌న్వ‌యాన్ని ప్రోత్స‌హించేందుకు, అలాగే ఖ‌ర్చు ను త‌గ్గించేందుకు వాటి విలీనాన్ని ప‌రిశీలించాలి’’ అంటూ సిఫారసు చేసింది. దీని కి అనుగుణం గానే, ఎన్ఐఎంహెచ్ ను ఎన్ఐఒహెచ్ తో విలీన‌ ప‌ర‌చాల‌ని కూడా సిఫారసు చేసింది.
నౌకా సంబంధి రవాణాలో సంస్థాగత సహకారం అంశంపై భారత దేశానికి మరియు యునైటెడ్ అరబ్ ఎమిరేట్స్ కు మధ్య అవగాహన పూర్వక ఒప్పందానికి ఆమోదం తెలిపిన మంత్రివర్గం

నౌకా సంబంధి రవాణాలో సంస్థాగత సహకారం అంశంపై భారత దేశానికి మరియు యునైటెడ్ అరబ్ ఎమిరేట్స్ కు మధ్య అవగాహన పూర్వక ఒప్పందానికి మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. నౌకా సంబంధ రవాణాను ప్రోత్సహించడానికి మరియు మార్గం సుగమం చేయడానికి, కస్టమ్స్ ఇంకా ఇతర లాంఛనాలను సులభతరంగా మార్చడానికి వ్యర్ధాల సమస్యను పరిష్కరించడానికి ప్రస్తుత ఇన్ స్టలేషన్ లను వినియోగించుకోవడానికి ప్రతిపాదిత ఎమ్ఒయు దోహదం చేస్తుంది. ఉభయ దేశాలలోని షిప్పింగ్ కంపెనీలు స్థిర ప్రాతిపదికన వ్యాపార కార్యకలాపాలను సాగించడం కోసం ద్వైపాక్షిక మరియు బహుళ పాక్షిక ఏర్పాట్లు చేసుకొనేందుకు ఈ ఎమ్ఒయు వీలు కల్పిస్తుంది.
కేంద్ర జాబితా లో ఇత‌ర వెనుక‌బ‌డిన త‌ర‌గ‌తుల ఉప వ‌ర్గీక‌ర‌ణ అంశం పై ప‌రిశీలన జరుపుతున్న క‌మిశన్ ప‌ద‌వీకాలాన్ని 2019వ సంవ‌త్సరం మే నెల 31వ తేదీ వ‌ర‌కు పొడిగించేందుకు ఆమోదం తెలిపిన మంత్రివ‌ర్గం

కేంద్ర జాబితా లో ఇత‌ర వెనుక‌బ‌డిన త‌ర‌గ‌తుల ఉప వ‌ర్గీక‌ర‌ణ అంశంపై ప‌రిశీలన జరుపుతున్న క‌మిశన్ యొక్క ప‌ద‌వీకాలాన్ని 2018 వ సంవ‌త్స‌రం న‌వంబ‌ర్ 30 వ తేదీ నుండి మ‌రో ఆరు నెల‌ల పాటు అంటే 2019 వ సంవ‌త్స‌రం మే నెల 31 వ తేదీ వ‌ర‌కు పొడిగించేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ క‌మిశన్ రాష్ట్ర ప్ర‌భుత్వాలు, రాష్ట్రాల‌ వెనుక‌బ‌డిన త‌ర‌గ‌తుల సంఘాలు, వివిధ స‌ముదాయాల సంఘాలు మ‌రియు వేరువేరు వెనుక‌బ‌డిన త‌ర‌గ‌తులకు చెందిన సాధార‌ణ ప్ర‌జానీకం తో స‌హా త‌త్సంబంధిత వ‌ర్గాల‌ తో విస్తృత‌మైన స‌మావేశాల‌ను నిర్వ‌హించింది; అంతేకాదు, ఉన్న‌త విద్య సంస్థ‌ లో ప్ర‌వేశం పొందిన ఒబిసి ల కులం వారీ రికార్డుల‌ ను, అలాగే కేంద్రీయ విభాగాల‌ లో, కేంద్ర ప్ర‌భుత‌్వ‌ రంగ సంస్థ‌లు, ప్ర‌భుత్వ రంగ బ్యాంకులలో మరియు ఆర్థిక సంస్థ‌ లలో నియామ‌కం జ‌రిగిన వారి కి సంబంధించిన ఇదే విధ‌మైన కులం వారీ గణాంకాలను కూడా సేక‌రించింది. ఉప వ‌ర్గీక‌ర‌ణ సంబంధిత ప‌ట్టిక‌ల‌ను ఖ‌రారు చేసి, నివేదిక‌ ను ఇచ్చే కన్నా ముందు సేకరించినటువంటి గణాంకాల పరీక్ష, విశ్లేషణ ల ఆధారం గా రాష్ట్రాల తోను, ఆ రాష్ట్రాల‌ కు చెందిన వెనుక‌బ‌డిన త‌ర‌గ‌తుల సంఘాల తోను మరో విడత చ‌ర్చలు సాగించవలసిన అవ‌స‌ర‌ం ఉందని కమిశన్ అభిప్రాయ‌ప‌డింది.
ప్ర‌ధాన మంత్రి శ్రీ న‌రేంద్ర మోదీ ఎన్ సిసి ర్యాలీలో ప్రసంగించారు

ప్ర‌ధాన మంత్రి శ్రీ న‌రేంద్ర మోదీ ఈ రోజు న్యూ ఢిల్లీ లో జరిగిన ఎన్ సిసి ర్యాలీ లో పాల్గొని, సభను ఉద్దేశించి ప్రసంగించారు. ఎన్ సిసి సైనిక విద్యార్థుల యొక్క జీవనం వారు ధరించే దుస్తుల కన్నా, వారు పాల్గొనే కవాతు, శిబిరాల కన్నా మించినటువంటిదని, ఎన్ సిసి అనుభవం ఒక లక్ష్యాన్ని గురించి సూచిస్తుందని ప్రధాన మంత్రి విశదీకరించారు. ఎన్ సిసి అనుభవం భారతదేశం యొక్క సంక్షిప్త దర్శన భాగ్యాన్ని కలగజేస్తుందని, భారతదేశపు శక్తి మరియు భారతదేశపు వివిధత్వాన్ని అది చాటిచెబుతుందని ప్రధాన మంత్రి అన్నారు. చక్రవర్తులు, పాలకులు, ప్రభుత్వాలు.. ఇవేవీ ఒక దేశాన్ని నిర్మించజాలవు; కానీ, ఒక దేశాన్ని ఆ దేశ పౌరులు, యువతీయువకులు, వ్యవసాయదారులు, పండితులు, శాస్త్రవేత్తలు, శ్రామికగణం మరియు సదాచారపరులు కలిసి నిర్మించగలుగుతారు అని ఆయన వివరించారు. ఎన్ సిసి సైనిక విద్యార్థులు భారతావని భవిష్యత్తుకు సంబంధించిన విశ్వాసానికి స్ఫూర్తిమూర్తులుగా నిలుస్తారని, మన యువత యొక్క శక్తికి సంబంధించిన గర్వానికి వారు ప్రతీకలుగా ఉంటారని ప్రధాన మంత్రి స్పష్టంచేశారు. పరిశుభ్రత సందేశాన్ని వ్యాప్తి చేయడంలో ఎన్ సిసి పోషిస్తున్న పాత్రను ప్రధాన మంత్రి అభినందించారు. అలాగే, డిజిటల్ లావాదేవీల దిశగానూ ఉద్యమాన్ని కొనసాగించవలసిందిగా ఆయన పిలుపునిచ్చారు.
డ్యూక్ ఆఫ్‌ ఎడిన్‌ బ‌ర్గ్ మాన్య శ్రీ ప్రిన్స్ ఫిలిప్ క‌న్నుమూత ప‌ట్లసంతాపం తెలిపిన ప్ర‌ధాన మంత్రి‌

డ్యూక్ ఆఫ్‌ ఎడిన్‌ బ‌ర్గ్ మాన్య శ్రీ ప్రిన్స్ ఫిలిప్ మృతి ప‌ట్ల ప్ర‌ధాన మంత్రి శ్రీ న‌రేంద్ర మోదీ బ్రిటిషు ప్ర‌జ‌ల‌ కు, రాజ‌కుటుంబాని కి త‌న సంతాపాన్ని తెలిపారు. ‘‘డ్యూక్ ఆఫ్‌ ఎడిన్‌ బ‌ర్గ్ మాన్య శ్రీ ప్రిన్స్ ఫిలిప్ మ‌ర‌ణించిన సంద‌ర్భం లో బ్రిటిషు ప్ర‌జ‌ల కు, రాజ కుటుంబానికి క‌లిగిన శోకం లో నేను సైతం పాలుపంచుకొంటున్నాను. సైన్యం లో ఆయనదో విశిష్ట‌మైన కెరియర్; అనేక సాముదాయిక సేవా కార్య‌క్ర‌మాల లో ఆయన అగ్ర‌భాగాన నిల‌చారు. ఆయ‌న ఆత్మ కు శాంతి ల‌భించుగాక’’ అని ఒక ట్వీట్ లో శ్రీ న‌రేంద్ర మోదీ పేర్కొన్నారు.
స్వామి దయానంద సరస్వతి నిర్యాణంపై  ప్రధాని సంతాపం

స్వామి దయానంద సరస్వతి నిర్యాణంపై ప్రధాన మంత్రి శ్రీ నరేంద్ర మోదీ సంతాపం తెలిపారు. ” స్వామి దయానంద సరస్వతి నిర్యాణం వ్యక్తిగతంగా తీరని నష్టాన్ని మిగిల్చింది. ఆయన ఆత్మకు శాంతి చేకూరాలని భగవంతుడిని ప్రార్థిస్తున్నాను. దయానంద సరస్వతి నుంచి ప్రేరణ పొందిన అసంఖ్యాక ప్రజలందరి దుఃఖంలో పాలుపంచుకుంటున్నాను. సేవాభావం, ఆధ్యాత్మికతకు, విజ్ఞానానికి ఆయన కేంద్ర బిందువు వంటి వారు ” అని ప్రధాన మంత్రి పేర్కొన్నారు.